Bech i realty-show – Ekstra Bladet
Fredag d. 14. nov. 2008 - kl. 15:36Opdateret fredag d. 14. nov. 2008 - kl. 16:30 0
Troels Bech vender i første omgang tomhændet hjem fra norsk jobsamtale med Brann
Lige nu peger han mod Aalborg. Ikke fordi der er et aktuelt-træner sæde til Troels Bech, men fordi han skal spille med Esbjerg mod AaB. Om han efter vinterpausen skifer den danske olie-by ud med Bergen er ikke afgjort (Foto: Claus Bonnerup)
Kald en toptræner til jobsamtale, og de tykke gardiner plejer at blive trukket for. Men fordi norske medier fik nys om Troels Bechs rejse til Bergen, blev Esbjerg-træneren næsten trukket ind i et reality-agtigt show.
Billeder fra lufthavnen, løbende opdateringer på diverse vebmedier og billeder og nærgående spørgsmål fra rundvisningen på stadion i Bergen.
- Der er 350 dage om året, hvor det er dårlig timing for sådan noget og kun to uger, hvor det passer, sagde Troels Bech, da han trådte ud i vrimlen af norske pressefolk.
Han lagde ikke skjul på, at han meget gerne vil overtage den tidligere norske mesterklub. Men ifølge Ekstra Bladets kilder er Troels Bech kun én af flere ansøgere.
Én til flere trænere skal til samtale i næste uge. Blandt andre den tidligere Tromsø-træner Steinar Nilsen. Så for øjeblikket er situationen uafklaret.
- Vi har i dag først og fremmest lært hinanden bedre at kende. Vi har fortalt om klubben, mens han har fortalt om sine tanker omkring fodbold. Han er her, og han er selvsagt en aktuel trænerkandidat for os. Vi har fået et godt indtryk af hinanden, siger Roald Bruun-Hanssen, sportslig leder i Brann, til Bergens Tidende.
Troels Bech returnerer i aften til Danmark, inden det søndag gælder det bundbraget mod AaB. Smutturen til Norge var afstemt med Esbjerg-ledelsen, og bestyrelsesformand Jørgen L. Jensen afviser, at det sender et dårligt signal, at Troels Bech åbenlyst flirter med en anden klub.
- Nej, det mener jeg overhovedet ikke. Jeg har stadig fuld tillid til Troels, siger han.
Superligaen 14. nov. 2008 - kl. 22:28